V. Tomanová, ministerka práce, sociálnych vecí a rodiny SR: (2008-11-25):
A 1 195 korún, ktoré sme určili, sme vychádzali z predpokladaných nákladov, ktoré sme kvantifikovali, dopadov zvýšenia nákladov starých rodičov, pokiaľ by sa staral o jedno dieťa. Pokiaľ tu diskutujeme o živnostníčke starej mame alebo otcovi, ktorý takúto činnosť môže vykonávať, ja sa vôbec nebránim tomu, aby starí rodičia, ktorí, a teraz budem úprimne hovoriť, pretože zamestnateľnosť ženy 55-ročnej, keď stratí zamestnanie, ale nechcem hovoriť o 55-ročnej, ale môžem hovoriť o 50-ročnej, dokonca 45-ročnej, je veľmi problematická a je tu možnosť aj takejto zárobkovej činnosti. A v tom prípade, ak takúto činnosť bude vykonávať, určite nebude opatrovať jedno dieťa, ale môže opatrovať viacero detí. Pripomínam, že takýto príspevok pri starostlivosti o dieťa v zmysle tohto zákona dávame na každé dieťa do troch rokov veku. Doteraz môže dostať matka jeden a poviem príklad. Napríklad má dvojičky a dostane len jedenkrát rodičovský príspevok. Ak chce ísť pracovať a bude pracovať, tak na každé dieťa, ak dá dieťa do predškolského zariadenia alebo zverí ho opatrovateľke, má nárok na takýto príspevok vo výške 4 780 korún na každé dieťa. To už nehovorím o trojčatách, štvorčatách trenčianskych a podobne. A v tejto súvislosti by som zdôraznila, že má nárok na takýto príspevok vrátane dieťaťa, ak má do šesť rokov veku, dieťaťa so zdravotným postihnutím. Nechcem hovoriť o službách v zariadeniach sociálnych služieb, kde taktiež sa prepláca tento príspevok. Pripomínam, že tento príspevok je viazaný iba na trvalý pracovný pomer rodičov, pretože takýto rodič, ktorý poberá rodičovský príspevok, bude môcť vykonávať dohodu o vykonaní práce, dohodu o pracovnej činnosti, dohodu o brigádnickej práci študenta. Čiže vlastne absolútne sme zvoľnili podmienky a je možné to robiť. Pokiaľ ide o Zákonník práce, ja len pripomínam aj pre tých, ktorí tu hovorili o sprísnení podmienok, žiadne podmienky sa v tomto prípade nesprísnili v Zákonníku práce, ba práve naopak, rozšírili sme ich prospech v prospech rodičov. Tá zamestnateľnosť, a najmä budem hovoriť o ženách, nie je, samozrejme, vo veku a budem hovoriť 45 rokov, 50, 55 rokov, nie je zanedbateľné riešiť. Dotknem sa toho, nebola to žiadna štatistika, ktorú sme robili, ja som tu presne citovala výskum, o ktorý išlo, ktorý jednoznačne povedal, že zo strany rodičov je záujem na prvom mieste, aby sa starala matka, na druhom mieste sú to predškolské zariadenia, na treťom mieste to bola kvalifikovaná opatrovateľka a až na štvrtom mieste to boli starí rodičia. A záujem zo strany starých rodičov sa pohyboval na úrovni 4,4 %. Takže, poprosím, asi toto by bolo dôležité, pokiaľ ide o tie deti, určite je to 11-tisíc rodičov, ktorých by sa to dotýkalo. Pripomínam, že ten príspevok je možné poskytnúť viacerým deťom. A ešte v tejto súvislosti zdôrazňujem, že je možné, aby sa rodič vrátil z tejto formy príspevku, ak by napríklad stratil prácu, vrátil sa do režimu poberania rodičovského príspevku. Pokiaľ ide o hmotnú núdzu, v týchto prípadoch, ak dovolíte, áno, sme vo vláde tretí rok a ja v tejto súvislosti poviem, že sme výrazne zmenili pomoc v hmotnej núdzi. A ja len tak pre zaujímavosť odcitujem, lebo najviac znevýhodnené sú neúplné rodiny s deťmi, teda hovorím napríklad, pokiaľ sa matka sama stará o dve deti, pomáhame, 27 150 korún sme pridali, to je viac ako 2-tisíc korún na mesiac. A v tejto súvislosti len pred chvíľou zákon, ktorý som tu hovorila, pomáhame na každé dieťa, v tomto prípade sú dve deti, mesačne ďalšou tisíckou a to je za rok 12-tisíc korún. Ale poviem aj rodinu s dvomi deťmi, tam sme pridali 29 100 korún. A, samozrejme, obdobne, ak je v hmotnej núdzi, tak na každé dieťa schválených 500 korún nie je maličkosťou a je to riadne zvýšenie. V tejto súvislosti, čiže ešte by som pripomenula, pokiaľ ide o tú pomoc rodičom, to nie je len pomoc v hmotnej núdzi. My sme nesmierne pomohli aj tým rodičom, ktorí sú invalidní rodičia, ktorí nemali nárok na daňový bonus. Od 1. januára tohto roku sme ich nahradili osobitnou dávkou, na každé dieťa 300 korún. To je mesačne, keď sú to dve deti, znovu vyberám tu neúplnú rodinu s deťmi, ktoré sú najviac ohrozené, je to ďalších 600 korún. Môžem takisto hovoriť, že sme riešili aj ďalšiu skupinu, pretože tých sociálnych prípadov, a ten život nie je o číslach a nie je o údajoch, ale ten život je skutočne zo skutočných ľudských príbehov, čiže my sme zvažovali, či sa jedná o invalidných rodičov alebo či sa jedná o jedného rodiča, ktorý ovdovel alebo ovdovela a deti zostali sirotami, nevznikol im nárok na sirotský dôchodok. A v rámci tohto sirotského dôchodku od 1. júla tohto roku nahrádzame osobitnou dávkou, a to príspevkom, ktorý nahrádza teda sirotský dôchodok vo výške 30 % sumy životného minima pre nezaopatrené dieťa. Ak toto všetko napočítate a dáte dohromady, tak zistíte, že vlastne skutočne nie na úkor jednej skupiny pomáhame inej skupine občanom. Nie, riešime prípad z prípadu. Doslova sa zaoberáme systémom tak, že do komplexného systému zasúvame jednotlivé zásuvky tam, kde chýbajú, a tam, kde je problém. Pokiaľ ide o nariadenie Rady 1408, pani poslankyňa Sárközyová, nie 1 400, ale 1 408 o koordinácii systémov sociálneho zabezpečenia. Nebudeme ho určite rozširovať, prílohu, o túto novú dávku, lebo nie je bežná ani v iných členských štátoch, aby táto dávka podliehala koordinácii. Takže poprosím takto. A pokiaľ ide o ochranu osobných údajov, musím povedať, že toto sme konzultovali doslova s Úradom na ochranu osobných údajov a neboli k tomu pripomienky. Čiže toľko. Vrátim sa jednou vetou k motivačnému štipendiu. Pani Sárközyová, motivačný príspevok, motivačné štipendium patrí do iného zákona a iné riešenie. A určite nie na základnú školu. A ja hovorím o pomoci rodičom, ktorí sa starajú o deti, ktorí chodia, navštevujú povinnú školskú dochádzku. A je to úplne niečo iné. Vrátim sa k tomu, nikdy, nikdy som nepovedala, že starí rodičia sa nevedia postarať o svoje vnúčatá. Nikdy ani to nepoviem. A taktiež pokiaľ tie pofidérne štatistiky, citovala som konkrétny výskum pri prvom čítaní a už som sa o tom zmienila, čiže akékoľvek zavádzanie a skresľovanie a dávanie zmyslu, iného zmyslu vypovedanému celku považujem za totálnu úbohosť a chudobnosť duchom. Čiže toľkoto len k môjmu vystúpeniu. Myslím si, že som povedala to najpodstatnejšie. Ďakujem. Ďakujem, pán predsedajúci.